Трэмля

Трэ́мля — рака ў Гомельскай вобласці Беларусі, левы прыток Прыпяці.

 Гідраграфія 
Даўжыня ракі 80 км. Плошча вадазбору 769 км². Сярэднегадавы расход вады ў вусці 2,92 м³/с. Сярэдні нахіл воднай паверхні 0,3 ‰.

Пачынаецца на паўднёвы ўсход ад вёскі Раманішчы Акцябрскага раёна, цячэ па Калінкавіцкім, Петрыкаўскім і Мазырскім раёнах пераважна па ўсходняй ускраіне Прыпяцкага Палесся. Вусце ў межах Мазырскага раёна, за 2,7 км на паўднёвы захад ад вёскі Міхнавічы (Калінкавіцкі раён). Даліна невыразная, пойма двухбаковая. Рэчышча ад вытоку на працягу 73,5 км каналізаванае. 

Замярзае ў сярэдзіне снежня, веснавое разводдзе ў канцы 2-й дэкады сакавіка, працягласць да 39 сутак. 

Асноўныя прытокі злева: рака Мядзведзь, канава Дубнянская, канал Плясецкі; справа — рака Ветка. У басейне Трэмлі возера Плясецкае.

 Літаратура 






 Спасылкі 


Катэгорыя:Прытокі Прыпяці
Катэгорыя:Рэкі Акцябрскага раёна
Катэгорыя:Рэкі Петрыкаўскага раёна
Катэгорыя:Рэкі Калінкавіцкага раёна
Катэгорыя:Рэкі Мазырскага раёна